સારાંશ માટે દસ્તાવેજ: આ દરમિયાન ચીની સૈનિકોએ ખીલાવાળા સળિયાઓથી હુમલો કર્યાનું સામે આવ્યું છે.  ભારતીય સેનાના એક વરિષ્ઠ અધિકારીએ પણ આવા સળિયાઓથી હુમલો થયો હોવાની ખરાઈ બીબીસી સાથેની વાતચીતમાં કરી છે.

ગુરુવારે ચીનના વિદેશ મંત્રાલયની પત્રકારપરિષદમાં સમાચાર એજન્સી રૉયટર્સે ચીની વિદેશ મંત્રાલયના પ્રવક્તાને પૂછ્યું કે 'ભારતીય અધિકારીઓનું કહેવું છે કે સેનાના ચીનના સૈનિકોએ ખીલાવાળા સળિયાઓથી હુમલો કર્યો. આ વિશે તમે શું કહેશો?'

આ અંગે ચાઓએ કહ્યું, "શું સાચું છે અને શું ખોટું એ અંગે કોઈ ગૂંચવણ નથી. જવાબદારી ચીનની નથી. અમે સ્પષ્ટતા કરી છે કે મામલાની શરૂઆત કેવી રીતે થઈ હતી."

"ભારતીય સૈનિક લાઇન ઑફ ઍક્ચ્યુઅલ કંટ્રોલ ઓળંગીને આવ્યા અને ચીનના સૈનિકો પર હુમલો કરી દીધો. એ પછી સામસામે ઘર્ષણ થયું."

"ચીનની માગ છે કે ભારત આ મામલે તપાસ કરે અને જવાબદારોને સજા આપે. ભારતે તકેદારી રાખવી જોઈએ ફરી આવી ઘટના ન ઘટે."

અમેરિકાની પ્રતિક્રિયા

અમેરિકાએ ગલવાન ખાડીમાં ભારત અને ચીનના સૈનિકો વચ્ચે સોમવારે રાત્રે થયેલી હિંસક અથડામણ પર પહેલી વખત પ્રતિક્રિયા આપી છે.

અમેરિકાના વિદેશમંત્રી માઇક પૉમ્પિયોએ ટ્વીટ કરીને ભારત સાથે સંવેદના વ્યક્ત કરી.

માઇક પૉમ્પિયોએ કહ્યું કે અમે ચીન સાથે હાલમાં થયેલા સંઘર્ષને કારણે થયેલી જાનહાનિ માટે ભારતના લોકો પ્રત્યે ઊંડી સંવેદના વ્યક્ત કરીએ છીએ. અમે તેમના પરિવારો, એમના આત્મીયજનો અને સમુદાયોનું સ્મરણ કરીશું.

અમેરિકા-ચીનના સંબંધોને સુધારવાની કોશિશ

એક તરફ ગલવાન ખાડીની ઘટના બાદ ભારત અને ચીન વચ્ચેનો તણાવ ચરમસીમાએ છે ત્યારે અમેરિકા-ચીનના સંબંધોને સુધારવાની કોશિશ થઈ રહી છે.

ચીનના ડિપ્લોમૅટ યાંગ ચિચી અને અમેરિકાના વિદેશમંત્રી માઇક પૉમ્પિયોની બુધવારે બેઠક થઈ હતી. આ બેઠક સાત કલાક સુધી ચર્ચા ચાલી હતી.

બંને દેશ વચ્ચેની આ બેઠકનો એ રીતે પણ જોવામાં આવે છે કે અમેરિકા અને ચીન તણાવ વધવા દેવા માગતા નથી. 

યાંગે અમેરિકાને કહ્યું કે તેઓ હૉંગકૉંગ, તાઇવાન અને શિન્જિયાંગ મામલે કોઈ દખલ ન કરે, આ તેમનો આંતરિક મામલો છે.

પૉમ્પિયોએ કહ્યું કે કોવિડ-19ની મહામારી મુદ્દે ચીન માહિતી આપવામાં પારદર્શિતા બતાવે.

ચીનના વિદેશ મંત્રાલયે ગુરુવારે કહ્યું છે કે સરહદ પરની સ્થિતિ સ્થિર અને નિયંત્રણમાં છે.

ચીનના વિદેશ મંત્રાલય તરફથી જાહેર કરવામાં આવેલા નિવેદનમાં કહ્યું છે કે બંને પક્ષો સ્થિતિને થાળે પાડવા માટે તૈયાર થઈ ગયા છે.

વિદેશ મંત્રાલયના પ્રવક્તા ગુઆ ચુનયિંગનું કહેવું છે,...\nદસ્તાવેજની સમાન ભાષામાં સારાંશ:
ભારત-ચીનની સરહદે ગલવાન ખાડીમાં થયેલા સંઘર્ષ બાદ 20 ભારતીય સૈનિકોએ જીવ ગુમાવ્યો, જેને લઈને અનેક સવાલો ઊઠી રહ્યા છે.